Splinternuwe reekse en flieks op Showmax in Februarie - Maroela Media
Immergewilde flieks en TV-reekse soos The Newsroom en Notting Hill is maar net van die hoogtepunte in Februarie waarna jy kan uitsien. Dan is daar ook talle plaaslike gunstelinge soos Jagveld, Glam Guru en Die Kasteel.
Siren S2 | Weekliks direk ná uitsending in die VSA | Eerste op Showmax
Eens het niemand geglo dat meerminne bestaan nie. Nou is die klein dorpie Bristol egter skynbaar vol van hulle – en hulle is nie beïndruk met die menslike inwoners nie. Kan die vrede in hierdie opwindende nuwe seisoen bewaar word?
Nuwe episodes volg elke Maandag
Amy Adams speel vir die eerste keer die hoofrol in 'n TV-reeks. Sy is 'n joernalis wat ondersoek instel na die moorde op kinders in haar tuisdorp. Maar haar familie en die dorp self het hul eie geheime in dié spanningsvolle nuwe riller mini-reeks.
Drie jaar nadat 'n onverklaarbare gebeurtenis veroorsaak dat miljoene mense verdwyn, probeer die inwoners van 'n klein dorpie in New York sin maak van 'n nuwe wêreld waarin families verbrokkel en geloofsisteme inmekaargetuimel het.
Erlich die reeks-belegger is nie meer in die prentjie nie, maar Pied Piper doen beter as ooit (wat nie eintlik veel sê nie). In die oproerige nuwe seisoen van die treffer-komediereeks moet Richard weer probeer om al daardie bleeksiel-ego's in lyn te hou, maar sal hy dié keer daarin slaag?
Geniale skrywer Aaron Sorkin verskuif sy fokus na die voortsnellende wêreld van televisienuus. 'n Sterbelaaide rolverdeling onder leiding van Jeff Daniels verskyn in The Newsroom, 'n plek waar die jongste nuus kompeteer met persoonlike drama en groot ambisies.
Hy is 'n oor-die-muur vervaardiger en die musiekwêreld is vinnig aan die verander. Maar Richie Finestra weet steeds hoe 'n treffer klink wanneer hy een hoor, en vind so 'n geleentheid om sy platemaatskappy te red. Vervaardig deur Martin Scorsese en Mick Jagger.
'n Toevallige ontmoeting tussen 'n A-lys filmster en 'n beskeie boekhandelaar word 'n ernstige verhouding en draai die boekhandelaar se lewe op sy kop. Maar, soos hierdie romantiese komedie vir ons wys, is dit soms nodig om uit jou gemaksone te beweeg wanneer die liefde daarop aandring.
Beoogde vrystellingsdatum: Donderdag, 7 Februarie 2019
Fliekregisseur Tom gaan woestyn toe om weg te kom van alles. Maar wanneer sy paaie met dié van 'n gevaarlike swerwer kruis, ontstaan 'n kat-en-muis-speletjie wat net een van hulle sal oorleef.
Beoogde vrystellingsdatum: Maandag, 4 Februarie 2019
Drie klein ruimtewesens trek by 'n mense-familie in om meer te leer oor die lewe op Aarde. Hulle moet versteek bly, maar dis nie maklik as mens só anders is nie!
Twee spanne moet mekaar uitoorlê om te wen. Dit sal breins en spierkrag kos vir hierdie groepe tieners om die uiteindelike uitdaging aan te pak: 'n reeks fisieke en verstandelike struikelblokke wat oorkom moet word in hierdie opwindende werklikheidsreeks.
Beleef die lief en leed van die personeel van die Binneland Kliniek. Dis nie net die pasiënte wat genesing nodig het nie – die dokters kan ook doen met 'n bietjie liefde en sorg wanneer hulle hul eie liefdes- en lewensdramas in die gesig staar.
Beoogde vrystellingsdatum: Maandag, 18 Februarie 2019
Deon Meyer se riller kry lewe op die skerm in hierdie spannende film. 'n Groep dwelmhandelaars maak 'n polisieman dood – en nou moet hulle die enigste ooggetuie vang. Maar Emma le Roux is 'n soldaat se dogter, en sy gaan nie sommer lê nie.
Die Drakenstein Gevangenis is 'n plek vir geharde kriminele wat lang vonnisse uitdien. Maar die Nederlandse boksafrigter Sharita van der Hulst bring nuwe hoop vir die gevangenes met haar rehabilitasieprogram in hierdie ongelooflike dokumentêr.
Beleef weer Leon Schuster se grensverskuiwende versteekte-kamera-lawwigheid wanneer hy onbewuste Suid-Afrikaners in belaglike situasies inlok, toekyk as hulle dit heeltemal verloor, en dan sy masker afhaal. 30 jaar later is dit steeds klassiek.
Stilis Hannon Bothma en sy span wys vir kykers hoe maklik dit is om goed te lyk en te voel. Elke week verander hy iemand se lewe deur hulle 'n splinternuwe voorkoms te gee.
'n Sakeman verloor byna alles in 'n piramide-skema. Al wat die gesin oor het, is hulle huis, wat hulle in 'n boetiek-hotel omskep. Chaos volg wanneer die onervare hoteliers probeer om kop-bo-water te hou en hulle gaste te bestuur.